26 сакавіка 2003 года пленум Вярхоўнага суда прыняў пастанову “Пра судовую практыку па справах аб злачынствах, звязаных з наркатычнымі сродкамі, псіхатропнымі рэчывамі і іх прэкурсорамі, моцнадзеючымі і ядавітымі рэчывамі. Пастанова была прынятая на выснове судовай практыкі дзеля “правільнага і аднолькавага прымянення судамі заканадаўства аб адказнасці за гэтыя злачынствы. Згодна з пастановай, пра наяўнасць намеру на збыт наркотыка могуць указваць, у тым ліку, і такія абставіны, як значны аб’ём наркатычных сродкаў, а таксама набыццё гэтых сродкаў асобай, якая іх не ўжывае. Трэба звярнуць ўвагу на тое, што значны аб’ём наркотыкаў, а таксама набыццё гэтых сродкаў асобай, якая іх не ўжывае, могуць указваць, але могуць і не ўказваць пра наяўнасць намеру на збыт наркотыка.